মদ্যপ গাড়ির চালকরা আদতেই জঙ্গি! বিস্ফোরক দাবি পুলিশ কমিশনারের

ওয়েব ডেস্ক: অন্ধ্রপ্রদেশের কুরনুলে ভয়াবহ বাস দুর্ঘটনায় (Andhra Pradesh Bus Accident) বাসচালক ও ১৯ জন যাত্রী সহ মোট ২০ জনের মৃত্যু হয়েছে। পরে জানা গিয়েছে, মদ্যপ বস্থায় এক বাইক চালকের (Drunken Biker) কারণেই ঘটে এই মর্মান্তিক দুর্ঘটনা। একথা জানার পরেই মদ্যপ গাড়ির চালককে জঙ্গির (Terrorist) সঙ্গে তুলনা করলেন হায়দরাবাদ পুলিশের (Hyderabad Police) এক উচ্চপদস্থ আধিকারিক। সম্প্রতি সামাজিক মাধ্যমে ক্ষোভ উগরে হায়দরাবাদ পুলিশের কমিশনার ভি.সি. সজ্জনার বলেন, “মদ্যপ চালকরাই জঙ্গি। এদের প্রতি বিন্দুমাত্র দয়া দেখানো হবে না।”

এক্স হ্যান্ডেলে একটি পোস্ট করে কমিশনার সজ্জনার এক্স লিখেছেন, “মদ্যপ অবস্থায় যারা গাড়ি চালায়, তারাই জঙ্গি। তাদের কাজ কোনও দুর্ঘটনা নয়, বরং সন্ত্রাসের সমান অপরাধ। কুরনুলের ভয়াবহ বাস দুর্ঘটনা ছিল একটি প্রতিরোধযোগ্য হত্যাকাণ্ড, যা ঘটেছে এক মদ্যপ বাইক আরোহীর দায়িত্বজ্ঞানহীন আচরণের কারণে।”

আরও পড়ুন: মদের দোকানে স্কুল ছাত্রীদের ভিড়! BJP শাসিত রাজ্যে এ কী অবস্থা?

সেই পোস্টে পুলিশ কমিশনার আরও লেখেন, “সিসিটিভি ফুটেজে দেখা গিয়েছে, অভিযুক্ত বাইকচালক বি শিবশঙ্কর রাত ২টা ২৪ মিনিটে পেট্রোল পাম্পে গাড়িতে জ্বালানি নিচ্ছিলেন। মাত্র ১৫ মিনিট পর, ২টা ৩৯ মিনিটে নিয়ন্ত্রণ হারিয়ে তিনি রাস্তার ডিভাইডারে ধাক্কা মারেন এবং সেই থেকেই শুরু হয় ভয়াবহ আগুন। তার মদ্যপ অবস্থায় গাড়ি চালানো এক ভয়াবহ বিপর্যয় ডেকে এনেছে।”

উল্লেখ্য, শুক্রবার ভোররাতে কুরনুলের মামিলাপল্লে জাতীয় সড়কে ঘটে এই মর্মান্তিক দুর্ঘটনা। পরে ঘটনার তদন্তে জানা যায়, ওই রাতে শিবশঙ্কর ও তাঁর বন্ধু এড়ি স্বামী এক ধাবায় মদ্যপান করে ফিরছিলেন। সেই অবস্থায় নিয়ন্ত্রণ হারিয়ে বাইকটি একটি যাত্রীবোঝাই বাস সেটির উপর উঠে যায়। বাইকের তেলের ট্যাঙ্ক বিস্ফোরিত হয়ে মুহূর্তে আগুন ছড়িয়ে পড়ে পুরো বাসে, প্রাণ হারান ১৯ যাত্রী ও বাস চালক।

Drunk drivers are terrorists. Period.

Drunk drivers are terrorists and their actions are nothing short of acts of terror on our roads. The horrific #Kurnool bus accident, which claimed the lives of 20 innocent people, was not an accident in the truest sense. It was a preventable… pic.twitter.com/oXTp0uOt2k

— V.C. Sajjanar, IPS (@SajjanarVC) October 26, 2025

এই ঘটনাটিকে উদাহরণ হিসেবে তুলে ধরে কমিশনার তাঁর পোস্টে আরও লেখেন, “মদ্যপ অবস্থায় গাড়ি চালানো একটি অপরাধ। হায়দরাবাদ পুলিশ ড্রাঙ্ক ড্রাইভিংয়ের বিরুদ্ধে জিরো টলারেন্স নীতি গ্রহণ করেছে। কোনও ব্যতিক্রম নয়, কোনও করুণা নয়। যারা অন্যের জীবন বিপন্ন করবে, তাদের আইনের পূর্ণ শক্তিতে শাস্তি দেওয়া হবে।”